**COMHAIRLE CATHRACH BHAILE ÁTHA CLIATH**

**CISTE ATHGHINIÚNA SÓISIALTA BHAILE MUNNA**

**TÉARMAÍ & COINNÍOLLACHA 2022**

**Is é Comhairle Cathrach Bhaile Átha Cliath a riarann Ciste Athghiniúna Sóisialta Bhaile Munna agus tá gach cinneadh a dhéanann an Painéal Measúnaithe críochnaitheach.**

1. **Ní ghlactar le hiarratais ach ó phobail/cónaitheoirí/eagraíochtaí deonacha bona fide.**
2. **Caithfidh 80% ar a laghad de thairbhithe an tionscadail/na seirbhísí a bheith ina gcónaí de ghnáth i gceantar Bhaile Munna (féach an léarscáil)**
3. **Ní mór iarratais nua a chur isteach sula dtabhaítear na costais. Ní bhreithneoidh an Ciste na costais a tabhaíodh cheana féin.**
4. **Is é an 17ú Nollaig 2022 ag 5in an dáta deiridh do mhaoiniú 2022.**
5. **Ní ghlacfar le hiarratais a gheofar tar éis an dáta deiridh.**
6. **Ní chruthaíonn faomhadh cistí fasach go bhfaighidh na hiarratais chéanna nó iarratais den chineál céanna maoiniú sna blianta ina dhiaidh sin.**
7. **NÍL iarratais atá ag lorg tacaíochta do na gníomhaíochtaí seo a leanas incháilithe le breithniú:** 
   * **Gníomhaíochtaí a thosaigh nó a thabhaigh aon chaiteachas sular dearbhaíodh maoiniú.**
   * **Iarratais ó eagraíochtaí príobháideacha, brabúsacha, nó tráchtála.**
   * **Eagraíochtaí carthanacha náisiúnta nó eagraíochtaí neamhbhrabúis nach bhfuil lonnaithe i mBaile Munna chun an tionscadal a sheachadadh.**
   * **Tionscadail nó gníomhaíochtaí nua ina bhfuil freagracht shoiléir reachtúil nó seirbhíse poiblí.**
   * **Earraí a théann chun leasa daoine aonair den chuid is mó (éadaí spóirt/ éadaí damhsa / éadaí bannaí 7rl.) i gcás nach bhfuil aon fhainaise ann go bhfuil rannpháirtíocht an phobail níos leithne ann.**
   * **Daoine aonair (m.sh. urraíocht phearsanta)**
   * **Tionscadail a chuireann creidimh reiligiúnacha nó polaitiúla chun cinn.**
8. **Ní mór iarratais a chur isteach ar líne do 2022 amháin, mar aon le doiciméid iarrtha agus aon eolas eile a chabhróidh leis an bPainéal Measúnaithe a gcinntí a dhéanamh. Tabharfar aitheantas do gach foirm iarratais agus féadfar soiléiriú/eolas breise a lorg.**
9. **Ní mór gach ceist a chomhlánú agus ní mór gach doiciméad a chur isteach. Má theastaíonn cúnamh uait le d’iarratas déan teagmháil le bsrf@dublincity.ie**
10. **Féadfaidh an Painéal Measúnaithe iarracht a dhéanamh bualadh leis na hiarrthóirí go díreach nó trí ionadaithe/measúnóir chun tuiscint níos iomláine a fháil ar an iarratas.**
11. **Forchoimeádann an Painéal Measúnaithe an ceart chun iniúchadh a dhéanamh ar chaiteachas suas le trí bliana tar éis cistí a dheonú.**
12. **D’fhéadfaí go n-iarrfaí ar iarrthóirí rathúla páirt a ghlacadh i ngníomhaíochtaí promóisin chun feasacht níos mó a ghiniúint faoin gCiste agus mar sin tá sé riachtanach gach taifead a choinneáil slán. Is le Comhairle Cathrach Bhaile Átha Cliath aon ábhar a chruthófar chun críocha cur chun cinn.**
13. **Ní mór d’iarrthóirí rathúla aitheantas a thabhairt do Chiste Athghiniúna Sóisialta Bhaile Munna de chuid Comhairle Cathrach Bhaile Átha Cliath ina gcuid for-rochtana agus cumarsáide promóisin féin chomh maith leis na hábhair uile a dtáirgtear i ndáil leis an tionscadal. Caithfidh Comhairle Cathrach Bhaile Átha Cliath gach tagairt a réamhcheadú sula ndéantar iad a phriontáil nó a fhoilsiú.**
14. **Mura gcomhlíontar na ceanglais admhála seo d’fhéadfadh laghdú i gcistí nó aistarraingt cistí a bheith mar thoradh air.**
15. **Mar thoradh ar chanbhasáil ag iarrthóirí diúltófar a n-iarratais go huathoibríoch.**